વર્ષ 2001માં સંસદ પર થયેલા આતંકી હુમલા સિવાય પઠાણકોટ આતંકી હુમલાને અંજામ આપનાર જૈશ-એ-મોહમ્મદ એક આતંકવાદી સંગઠન છે. ભારત સિવાય અમેરિકા, ઑસ્ટ્રેલિયા, કેનેડા, સંયુક્ત અરબ અમીરાત (યૂએઇ), યૂનાઇટેડ કિંગ્ડમ અને યૂએન એ પણ તેને આતંકવાદી સંગઠન જાહેર કર્યું છે. રસપ્રદ વાત એ છે કે, જે જૈશને આટલા દેશોએ આતંકવાદી સંગઠન જાહેર કર્યું છે, તે સંગઠનના ચીફને હજુ સુધી ગ્લોબલ ટેરરિસ્ટનું સ્ટેટસ આપવામાં નથી આવ્યું. આવામાં જ્યારે અમેરિકા તરફથી આ પગલું ભરવામાં આવ્યું છે ત્યારે ભારતને પણ આશા જાગી છે. પરંતુ સવાલ એ છે કે અમેરિકાએ મસૂદ અઝહર પર પ્રતિબંધ મુકવા માટે આટલું કટિબદ્ધ કેમ છે. ઉલ્લેખનીય છે કે, મસૂદ અઝહર અલ કાયદાની પણ ખૂબ નજીક છે.